Rikunarita-ORG/Wikinium huggingface dataset:
# Australasia

Australasia
**Australasia** er regionen som femnar om Australia, New Zealand, Ny-Guinea og dei mange mindre øyane i Stillehavet som ligg nær.

Charles de Brosses var den som fann opp omgrepet i *Histoire des navigations aux terres australes* (1756). Termen er ikkje nøyaktig definert, eit føremål med omgrepet er å tale om den delen av Oseania som ligg lengst mot vest, det vil seie Oseania utan å ta med austlege Polynesia og utan å ta med øyane i søraustlege Stillehavet og Mikronesia.
# Skytespel i førsteperson

**Fyrstepersonsskytespel** (FPS, engelsk: First-person Shooter) er ein videospelsjanger der ein ser ut av auga til figuren ein spelar, altså i fyrstepersonsvinkel. I fyrstepersonsskytespel ser du ofte våpenet frå fyrstepersonsvinkel, har HUD eller Heads Up-Display, som vis informasjon om liv, ammunisjon, oppdrag, kart e.l., i tillegg til trådkors som vis kvar du siktar.

Kjende fyrstepersonsskytespel er Half-Life, Wolfenstein og Doom.

## Kjelder

* *Denne artikkelen bygger på «First-person shooter» frå Wikipedia på engelsk, den 13. februar 2015.*

* *Denne artikkelen bygger på «Førstepersonsskytespill» frå Wikipedia på bokmål, den 13. februar 2015.*
# Fleirspelar

**Fleirspelar** (engelsk *multiplayer*) er eit uttrykk som tyder at to eller fleire spelarar kan delta i eit dataspel på same tid. Spelarane kan vera motstandarar mot kvarandre, spela på ulike lag, eller samverka i lag mot sjølve spelet. Det er vanleg å bruke LAN, internett eller splitscreen.

## Sjå òg

* Einspelar
# Steam

|  |
| --- |
| Steam |
|  |
|  |
|  |
| Skapar | Valve Corporation |
| Utviklar | Valve Corporation |
| Utgjevar | Microsoft Store, Google Play, App Store, Valve Corporation |
| Nyaste versjon | SteamClient021, Package: 1726604483 (17. september 2024) |
| Plattform | Android, Microsoft Windows, Unix-variant |
| Operativsystem | Microsoft Windows, macOS, Linux, Android, iOS, Windows Phone |
| Skriven i | C++, Programmeringsspråket Java, Objective-C |
| Type | digital rights management |
| Lisens | proprietær lisens |
| Nettstad |  |

**Steam** er ei digital distribusjonplattform for dataspel utvikla av Valve Corporation. Ho vart utgjeve i 2003 som eit boteråd for Valve å gje automatiske oppdateringar til sine eigenutvikla dataspel. Plattforma utvikla seg etter kvart til å inkludere dataspel frå andre utviklarar og utgjevarar. Steam tilbyr digital rights management (DRM), tenarar for matchmaking, strøyming av video og sosiale nettverkstenester. Programmet tilbyr også brukaren installasjon og automatiske oppdateringar av dataspel, kommunikative funksjonar som venelister og grupper, lagring i nettskyen og voice-chat i dataspel.

Steam er den største digitale distribusjonsplattforma for PC-spel, og var i 2013 rekna til å ha ein marknadsdel på 75%. I 2017 kjøpte brukarane av tenesta spel for om lag 4,3 milliardar USD, som representerte rundt 18% av det globale salet av PC-spel. I 2019 hadde Steam over ein milliard registrerte kontoar med 90 millionar månadlege aktive brukarar. Suksessen til plattforma har ført til utvikling av ein serie konsollar med eit operativsystem SteamOS og Steam Controller, i tillegg til Steam VR med virtual reality.

## Referansar

## Bakgrunnsstoff

* Offisiell nettstad